Yvonne Strahovki Bergandingan Dengan Chris Pratt Dalam Filem Terbaru Ghost Draft
Bintang siri televisyen The Handmaid’s Tale, Yvonne Strahovski akan bergandingan dengan pelakon Chris Pratt (Guardians of the Galaxy) dalam filem sains fiksyen terbaru berjudul Ghost Draft. Filem ini diarahkan oleh Chris McKay (Lego Batman) manakala skrip filem ditulis oleh Zach. Dean manakala David Ellison, Dana Goldberg, Don Granger, David Goyer, Jules Daly dan Adam Kolbrenner akan bertindak selaku penerbit. Ghost Draft akan mengisahkan tentang seorang lelaki yang terlibat dalam peperangan di masa depan di mana nasib manusia bergantung pada kemampuannya untuk menghadapi masa lampau. Strahovski akan memainkan sebagai wanita yang ditemui Pratt pada masa hadapan. Pembikinan filem ini akan bermula pada musim panas akan datang, tarikh tayangan masih belum didedahkan pihak studio.